stanford-oval/wikipedia huggingface dataset:
2C-D

| 2C-D |
| --- | --- |


Tunnisteet
IUPAC-nimi:  2-(2,5-dimetoksi-4-metyylifenyyli)etaaniamiini
CAS-numero:  24333-19-5
PubChem CID:  135740
SMILES:  C(CN)C1=C(OC)C=C(C)C(OC)=C1
Ominaisuudet
Molekyylikaava:  C11H17NO2
Moolimassa:  195,26 g/mol g/mol
2C-D on psykedeelinen fenetyyliamiini, ja sitä käytetään joskus enteogeenina. Se syntetisoitiin ensimmäisen kerran vuonna 1970, ja sen käyttöä ihmisille tutki myöhemmin Alexander Shulgin. Kirjassaan PiHKAL Shulgin listaa annostukseksi 20–60 mg, mutta monet ovat suositelleet suurempaa annosta.
Annostus

Pienemmillä annoksilla (10 mg tai vähemmän) 2C-D:tä on tutkittu potentiaalisena älylääkkeenä eli nootropiinina.[lähde? ] 2C-D:tä otetaan tavallisesti suun kautta, mutta sitä voidaan myös nuuskata. Nuuskaaminen voi aiheuttaa kovaa kipua, mutta tällöin myös annokset ovat 1–15 mg luokkaa.
Ominaisuudet

2C-D:stä ei ole olemassa paljoa tietoa, esimerkiksi sen myrkyllisyydestä, koska sitä ei ole laajemmalti tutkittu. Shulginin mukaan 2C-D:n vaikutus kestää tyypillisesti 4–6 tuntia, ja Shulgin itse kuvaili ainetta "farmakologiseksi tofuksi", joka tarkoittaa sitä että sekakäytettäessä sitä muiden aineiden kanssa, sen vaikutus voi olla huomattavasti voimakkaampi; tofu itsessään imee makua itseensä.
Laki

Listattu valtioneuvoston asetuksessa kuluttajamarkkinoilta kielletyistä psykoaktiivisista aineista.
Aiheesta muualla

Erowid-portaali (englanniksi)
PiHKAL-kirja osoitteessa Erowid (englanniksi)
isomerdesign.com (englanniksi)
2C-sarjan kemikaalit
2C-B -
2C-C -
2C-D -
2C-E -
2C-F -
2C-G -
2C-G-3 -
2C-G-4 -
2C-G-5 -	
2C-G-N -
2C-H -
2C-I -
2C-N -
2C-O -
2C-O-4 -
2C-P -
2C-SE -
2C-T -
2C-T-2 -	
2C-T-4 -		
2C-T-7 -
2C-T-8 -
2C-T-9 -
2C-T-13 -
2C-T-15 -
2C-T-17 -
2C-T-21 -
2C-TFM
Fenetyyliamiinit eli fenyylietyyliamiinit
| --- | --- |
Amfetamiinit:  3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit:  Adrenaliini |  Dopamiini | Metyylidopa | Noradrenaliini
Katinonit:  4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut:  2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
21. toukokuuta

21. toukokuuta on gregoriaanisen kalenterin mukaan vuoden 141. päivä (142. päivä karkausvuonna). Vuodesta on jäljellä 224 päivää.
Nimipäivät

suomalainen kalenteri: Kosti, Konsta, Konstantin
suomenruotsalainen kalenteri: Konstantin, Conny
ortodoksinen kalenteri: Konsta, Kosti, Helena, Jelena, Leena, Mikael, Mikko, Feodor, Heikki, Teo, Teppo, Teuvo
pohjoissaamenkielinen kalenteri: Geažotmiella
vanhemmissa kalentereissa: Constantin, Constantinus, Hemmingus, Konstantinus, Kostia, Prudens, Prudentia, Sibylla
Tapahtumia

996 – Otto III kruunattiin 16-vuotiaana Pyhän saksalais-roomalaisen keisarikunnan keisariksi.
1674 – Juhana III Sobieski valittiin Puolan kuninkaaksi.
1792 – Unzenin tulivuoren purkaus aiheutti megatsunamin, joka tappoi noin 15 000 ihmistä.
1871 – Ranskan hallituksen joukot hyökkäsivät Pariisin kommuuniin. "Verisen viikon" päättyessä noin 20 000 kommuunin asukasta oli surmattu ja 38 000 pidätetty.
1879 – Tyynenmeren sota: Iquiquen ja Punta Gruesan laivastotaistelu. Iquiquen satamaa saartaneet chileläiset alukset Esmeralda ja Covadonga taistelivat perulaisia aluksia Huascaria ja Independenciaa vastaan. Huascar upotti Esmeraldan ja Covadonga pakotti Independencian ajamaan karille. Chileläinen kapteeni Arturo Prat sai surmansa.
1900 – Venäjä tunkeutui Mantšuriaan.
1924 – Chicagon yliopiston opiskelijat Richard Loeb ja Nathan Leopold Jr. tappoivat 14-vuotiaan Bobby Franksin ”täydellisen murhan” tuoman jännityksen vuoksi.
1927 – Charles Lindbergh suoritti ensimmäisen välilaskuttoman yksinlennon Atlantin yli. Hän nousi ilmaan Long Islandilta New Yorkista edellisenä päivänä kello 7.52 ja laskeutui Le Bourget'n lentokentälle Pariisiin kello 10.22.
1932 – Amelia Earhart suoritti ensimmäisenä naisena välilaskuttoman yksinlennon Atlantin yli, päivälleen viisi vuotta Lindberghin jälkeen.
1936 – Sada Abe pidätettiin hänen harhailtuaan Tokion kaduilla päiväkausien ajan kuolleen rakastajansa katkaistu sukupuolielin kädessään. Hänen tarinastaan tuli pian yksi Japanin kuuluisimmista skandaaleista.
1941 – Toinen maailmansota: rahtialus SS Robin Moor joutui ensimmäisenä yhdysvaltalaisena aluksena saksalaisen sukellusveneen upottamaksi 950 mailin päässä Brasilian rannikolta.
1945 – Yhdysvaltalaiset näyttelijät Humphrey Bogart ja Lauren Bacall avioituivat.
1961 – Yhdysvaltain kansalaisoikeusliike: Alabaman kuvernööri John Patterson julisti sotatilan yrittäessään palauttaa järjestyksen rotumellakoiden puhjettua.
1968 – Eduskunta hyväksyi peruskoulun puitelain. Laki tuli voimaan elokuun alusta 1970.
1980 – Tähtien sota: Imperiumin vastaisku -elokuva tuli ensi-iltaan.
1981 – François Mitterrand tuli Ranskan presidentiksi Valéry Giscard d'Estaingin seuraajana. Samalla Pierre Mauroysta tuli Ranskan pääministeri.
1989 – Miami Vicen viimeinen jakso näytettiin Yhdysvaltain televisiossa.
1991 – Naispuolinen itsemurhaaja räjäytti itsensä ja tappoi Intian entisen pääministerin Rajiv Gandhin Madrasissa.
1998 – Thurstonin lukiossa Oregonin Springfieldissä Kipland Kinkel (joka oli erotettu hänen tuotuaan aseen kouluun) ampui puoliautomaattikiväärillä koulussa oppilastovereitaan surmaten kaksi ja haavoittaen 25:ttä sen jälkeen, kun hän oli tappanut kotona vanhempansa.
2003 – Pohjoista Algeriaa vavisuttanut maanjäristys surmasi yli 2 000 ihmistä.
2006 – Eurovision laulukilpailun pisteidenlasku päättyi Suomen voittoon. Suomea edusti Lordi kappaleella "Hard Rock Hallelujah", joka sai 292 pistettä ja samalla rikkoi siihenastisen Euroviisujen piste-ennätyksen.
2011 – Grimsvötn-tulivuori alkoi purkautua Vatnajökull-jäätiköllä Islannissa.
Ydinosaaminen

Ydinosaaminen (engl. core competency) on erikoistumista ja sen kautta saavutettua erityisosaamista. Ydinosaamista on esimerkiksi asia, jonka yksilö tai yhteisö osaa tehdä paremmin kuin muut. Termin kehittäjänä tunnetaan C. K. Prahalad ja Gary Hamel, jotka julkaisivat sarjan aihetta käsitteleviä artikkeleita Harvard Business Review -aikakauslehdessä ja myös kirjoittivat aiheesta kirjan Competing for the Future.
Ydinosaaminen yrityksissä

Yrityksen ydinosaaminen on laajempaa kuin yhden ihmisen osaaminen. Se on yleensä kehitetty vuosien saatossa koko organisaation oppimisen avulla. Yrityksen ydinosaaminen on harvinainen kokonaisuus tietoa, taitoja ja teknologioita, jota muiden on lähes mahdotonta kopioida. Ydinosaamisen avulla pystytään saamaan aikaan kilpailuetua ja ylivertaista arvoa asiakkaalle, tai mahdollisesti avaamaan pääsy uusille markkinoille. Jotta ydinosaaminen olisi yritykselle hyödyllistä ja sellaista, johon sen kannattaisi keskittyä, sen on autettava yritystä menestymään paremmin mieluiten sekä lyhyellä että pitkällä aikavälillä. Ydinosaaminen voi liittyä teknologiaan, markkinoihin tai infrastuktuuriin (esimerkiksi prosesseihin tai toimintaan).
Kun yritykseltä vaaditaan parempaa tulosta, yksi ratkaisu on keskittyminen ydinosaamiseen. Keskittymiseen liittyy olennaisesti mahdollisuuksien mukaan kaiken muun kuin ydinosaamisen ulkoistaminen, eli yritys pyrkii ostamaan ulkopuolelta ne asiat, joita se ei osaa paremmin kuin muut tai joita sen ei valitsemansa strategian perusteella tulisi osata paremmin kuin muut.
Yrityksen ydinosaaminen voi olla millä tahansa alueella, mutta parhaimmillaan se liittyy yrityksen keskeisiin alueisiin, joilla tuotetaan suurin arvo asiakkaalle. Esimerkiksi ohjelmistoyrityksen ydinosaamista voi olla ylivoimainen käytettävyysosaaminen, ohjelmiston laadunhallinta tai projektinhallinta. Yritysosaamisen voi tunnistaa miettimällä, mitkä prosessit ovat yrityksen menestymisen kannalta erittäin tärkeitä ja mitä prosesseja yritys osaa kilpailijoitaan paremmin.
Osaamisen kehittäminen

Osaamisia arvioidaan esimerkiksi vuosittaisen strategian päivittämisen yhteydessä eli kartoitettaessa lähinnä sitä, miten tärkeitä ne ovat yrityksen tavoitteille ja strategialle - ja mikä on yrityksen nykyosaamisen taso. Tällöin mietitään myös sitä, mikä osaamistason pitäisi olla. Strategiseen merkittävyyteen vaikuttaa se, voidaanko turvautua kumppanuuteen tai ostaa osaaminen markkinoilta.
Vaikka jokin osaaminen olisi ollut yrityksen ydinosaamista aiemmin, ei se automaattisesti ole yrityksen ydinosaamista jatkossa. Yrityksen ydinosaamisen määrittelyn lähtökohdaksi on hyvä ottaa sen visio ja strategia. Ydinosaamista tulisi miettiä jo strategiaa laadittaessa. Mikäli ydinosaamista ei tunnisteta, se aiheuttaa mahdollisen kasvupotentiaalin menetyksen sekä ydinosaamisen taantumisen, koska sitä ei kehitetä.
Ydinosaaminen on osaamisstrategian perusta. Osaamisen kehittäminen kannattaa keskittää niihin strategisesti merkittäviin osaamisalueisiin, jotka halutaan pitää itsellä ja joissa ero halutun ja nykyisen tason välillä on merkittävä.
Sekä esimiehet että yksilöt ovat vastuussa osaamisesta ja sen kehittämisestä tulevia vaatimuksia vastaavaksi.
Aiheesta muualla

Opas - strategia ja ydinosaaminen (eng) (Arkistoitu – Internet Archive). Tutor2u.net. (luettu 20. tammikuuta 2007)
Yläinen Pitkäjärvi

| Yläinen Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′03″N, 24°05′54″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Velaattajärven valuma-alue (35.38)
Laskuoja:  Huhdinoja 
Järvinumero:  35.384.1.004
Mittaustietoja
Pinnankorkeus:  139,9 m  
Rantaviiva:  1,403 km  
Pinta-ala:  4,391 ha  
Saaria:  ei saaria 
 fiYläinen Pitkäjärvi 
Yläinen Pitkäjärvi  on Pirkanmaalla Orivedellä Yliskylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,4 hehtaaria ja se on 600 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Tiikonojan valuma-alueeseen (35.384) se kuuluu. Järven vedenpinnan korkeus on 139,9 metriä mpy.
Yläinen Niinilammi

| Yläinen Niinilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′17″N, 23°57′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Ilvesjärveen 
Järvinumero:  35.481.1.020
Mittaustietoja
Pinnankorkeus:  156 m  
Rantaviiva:  0,599 km  
Pinta-ala:  1,47 ha  
Saaria:  ei saaria 
 fiYläinen Niinilammi 
Yläinen Niinilammi  on Pirkanmaalla Virroilla Töllinperän kylän lähellä sijaitseva lampi.
Maantietoa

Lammen pinta-ala on 1,5 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 156 metriä mpy.
Zlatan Présic

Zlatan Présic (s. 13. helmikuuta 1964) on bosnialainen koripallovalmentaja.
Présic toimi Korihaiden päävalmentajana kaudella 2006–2007, mutta sai potkut jo lokakuussa 2006.
Zlatan Ibrahimbegović

Zlatan Ibrahimbegović (s. 18. maaliskuuta 1948) on uransa päättänyt koskimeloja. Ibrahimbegović edusti Jugoslaviaa vuoden 1972 kesäolympialaisissa Länsi-Saksan Münchenissä, jossa hän sijoittui K-1 -luokan koskipujottelussa sijalle 29. Ibrahimbegović on 172 senttimetriä pitkä ja painaa 71 kilogrammaa.
Nykyisin Ibrahimbegović työskentelee Australian melontaliitossa.
Käännös suomeksi
Yläinen Talluslammi

| Yläinen Talluslammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°55′49″N, 24°11′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  oja Alaiseen Talluslammiin 
Järvinumero:  35.331.1.003
Mittaustietoja
Pinnankorkeus:  125,8 m  
Rantaviiva:  1,265 km  
Pinta-ala:  4,51 ha  
Saaria:  ei saaria 
 fiYläinen Talluslammi 
Yläinen Talluslammi  on Pirkanmaalla Ruovedellä Tallusperän kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 4,5 hehtaaria ja se on 600 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Ruoveden lähialueeseen (35.331) se kuuluu. Lammen vedenpinnan korkeus on 125,8 metriä mpy.
Yläinen Pirttijärvi

| Yläinen Pirttijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°26′43″N, 24°10′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Keskiseen Pirttijärveen 
Järvinumero:  35.487.1.013
Mittaustietoja
Pinnankorkeus:  171,9 m  
Rantaviiva:  1,083 km  
Pinta-ala:  3,647 ha  
Saaria:  ei saaria 
 fiYläinen Pirttijärvi 
Yläinen Pirttijärvi  on Keski-Suomessa Keuruulla Salmenkylän lähellä sijaitseva järvi.
Maantietoa

Järven pinta-ala on 3,6 hehtaaria, se on 500 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 171,9 metriä mpy.
Zlatan Ljubijankič

| 0 | 1 | 2 |
| --- | --- | --- |

Henkilötiedot
Koko nimi: Zlatan Ljubijankič
Syntymäaika: 15. joulukuuta 1983 (ikä 40)
Syntymäpaikka: Ljubljana, Jugoslavia
Pelipaikka: Hyökkääjä
Pituus: 183 senttimetriä
Seura
Seura: Urawa Red Diamonds
Pelinumero: 21
Junioriseurat
: ND Slovan   NK Domžale
Seurat
| Vuodet | Seura | O (M) |
| 2002–2008   2008– | Domžale   Gent | 155 (40)   61 (13) |
Maajoukkue
| 2006– |  Slovenia | 20 (5) |
 Seurajoukkueuran tilastot kattavat vain kansalliset sarjat, päivitetty 30. kesäkuuta 2010.  Maajoukkueuran tilastot päivitetty 30. kesäkuuta 2010.
Zlatan Ljubijankič (s. 15. joulukuuta 1983 Ljubljana, Jugoslavian sosialistinen liittotasavalta) on slovenialainen jalkapalloilija. Ljubijankič edustaa seurajoukkue tasolla belgialaista KAA Gentiä, mutta on pelannut urallaan myös kotimaassaan NK Domžalen riveissä. Ljubijankič on edustanut myös Slovenian maajoukkuetta 20 ottelun verran. Ensiesiintymisensä maajoukkueessa Ljubijankič teki Kyprosta vastaan 28. helmikuuta 2006. Ljubijankič oli myös Slovenian maajoukkueessa Etelä-Afrikan MM-kilpailuissa tehden yhden maalin.
Ye Qiaobo

| Mitalit | Mitalit | Mitalit |  |
| --- | --- | --- | --- |
|  Ye Qiaobo. |  Ye Qiaobo. |  Ye Qiaobo. |  |
Maa:   Kiina
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Albertville 1992 | 500 m |  |
|  Hopeaa | Albertville 1992 | 1 000 m |  |
|  Pronssia | Lillehammer 1994 | 1 000 m |  |
| Sprintti-MM-kilpailut  | Sprintti-MM-kilpailut  | Sprintti-MM-kilpailut  |  |
|  Kultaa | Oslo 1992 | sprintti |  |
|  Kultaa | Ikaho 1993 | sprintti |  |
|  Hopeaa | Inzell 1991 | sprintti |  |
Ye Qiaobo (kiin. 叶 乔波, s. 3. elokuuta 1964 Changchun) on kiinalainen entinen pikaluistelija, olympiamitalisti ja sprinttimaailmanmestari.
Ye saavutti Albertvillen olympialaisissa 1992 hopeaa 500 metrillä ajalla 40,51 ja 1 000 metrillä ajalla 1.21,92. Lillehammerin olympialaisissa 1994 hän sai 1 000 metrillä pronssia ajalla 1.20,22 ja sijoittui 500 metrillä 13:nneksi.
Ye voitti sprinttimaailmanmestaruuden Oslossa 1992 pistein 167,260 ja Ikahossa 1993 pistein 165,925 . Lisäksi hän sai hopeaa Inzellissä 1991 ja sijoittui viidenneksi Calgaryssa 1994. Yleisluistelun MM-kilpailuissa hän oli parhaimmillaan kahdestoista 1993.
Ye voitti maailmancupissa 500 metrin kokonaiskilpailun kaudella 1992–1993 ja sijoittui toiseksi 1991–1992. 1 000 metrin cupissa hän oli toinen kaudella 1991–1992 ja kolmas 1992–1993. Hän voitti kaikkiaan 13 maailmancupin osakilpailua, sijoittui yhdeksän kertaa toiseksi ja kerran kolmanneksi.
Henkilökohtaiset ennätykset

| Matka | Aika | Paikka | Päivä |
| --- | --- | --- | --- |
| 500 m | 39,48 | Calgary | 19. maaliskuuta 1993 |
| 1 000 m  | 1.19,84 | Calgary | 29. tammikuuta 1994 |
| 1 500 m | 2.06,76 | Heerenveen | 7. maaliskuuta 1992 |
| 3 000 m | 4.43,01 | Heerenveen | 7. maaliskuuta 1992 |
| 5 000 m | 8.18,00 | Heerenveen | 7. maaliskuuta 1992 |
Édouard Marcelle

| Mitalit | Mitalit | Mitalit |  |
| --- | --- | --- | --- |
|  Édouard Marcelle vuonna 1928. |  Édouard Marcelle vuonna 1928. |  Édouard Marcelle vuonna 1928. |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten soutu
|  Hopeaa | Amsterdam 1928 | perämiehellinen kaksikko |  |
Édouard Marcelle (1. lokakuuta 1909 Reims – 9. marraskuuta 2001 Reims) oli ranskalainen soutaja. Hän kilpaili vuoden 1928 kesäolympialaisissa Amsterdamissa ja sai siellä hopeaa perämiehellisessä kaksikossa. Hän oli Armand Marcellen veli.
ZVVZ USK Praha

| ZVVZ USK PRAHA |
| --- | --- |
 Sportovní hala Královka
Liiga:  Ženská basketbalová liga
Perustettu:  1953
Areena:  Sportovní hala Královka
Kotipaikka:  Praha, Tšekki
Värit:  keltainen, sininen          
Päävalmentaja:  Natália Hejková
Tšekin liiga
Kultaa:  17
Hopeaa:  10
Pronssia:  3
EuroLeague
Kultaa:  1
Kotisivu:  http://www.uskbasket.cz/
ZVVZ USK Praha on tšekkiläinen naisten koripallojoukkue Prahasta. Se pelaa ottelunsa Sportovní hala Královka urheiluhallissa Letnán kaupunginosassa. USK Prahan edustusjoukkue pelaa Tšekin korkeimmalla sarjatasolla Ženská basketbalová ligassa ja on maan kaikkien aikojen menestynein seura yhteensä 25:llä mestaruudellaan. USK on myös voittanut naisten Euroliigan kaudella 2014–15.
Palkintokaappi

Tšekin mestari: 10 (1973, 1982, 1983, 1984, 1985, 1988, 1989, 1993, 1994, 1995)
ŽBL:n mestari: 14 (2009, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023)
Hopeaa: 10 (1996, 1997, 2001, 2002, 2003, 2005, 2006, 2007, 2008, 2010)
Pronssia: 3 (1998, 2000, 2004)
Ronchetti Cup: 1976
Naisten Euroliigan mestaruus: 2015
Lähde:
Joukkue kaudella 2023/24 > Pelaajat

Mariana Přibylová (1)
Karolína Petlanová (2)
Teja Oblak (3)
Gabriela Andělová (4)
Maite Cazorla (5)
Veronika Voráčková (8)
María Conde (10)
Valériane Ayayi (11)
Tereza Vyoralová (12)
Ezi Magbegor (13)
Emese Hof (14)
Nyara Sabally (18)
Veronika Šípová (21)
Joukkue kaudella 2023/24 > Valmentajat

Natália Hejková
Lähde:
Aiheesta muualla

ZVVZ USK Praha ŽBL:n sivustolla
Aave koneessa

Aave koneessa (engl. ghost in the machine) on brittiläisen filosofin Gilbert Rylen kehittämä nimitys, jota hän käyttää René Descartesin kartesiolaisesta dualismista. Ryle käytti ilmausta ensimmäisen kerran teoksessa The Concept of Mind vuonna 1949. Hänen tarkoituksenaan oli painottaa Descartesin järjestelmän kaltaisten dualististen järjestelmien absurdiutta, joka seuraa hänen mukaansa siitä, että niissä mielen tapahtumat tapahtuvat rinnakkain fyysisten tapahtumien kanssa, mutta näiden välistä vuorovaikutusta ei tunneta tai se perustuu pelkkään spekulaatioon.
Rylen näkökulmasta dualismissa oli kyseessä oppi mielen aaveesta ruumiillisessa koneessa.
Seuraava aineisto on paljolti peräisin Arthur Koestlerin pohdinnoista vuodelta 1967 kirjasta, jonka otsikkona on Rylen käyttämä sanonta The Ghost in the Machine ('aave koneessa'). Teoksen päähuomio kohdistuu ihmisen kulkuun kohti itsetuhoa, etenkin ydinaseiden kilpavarustelun vuoksi. Koestler suhtautuu erityisen kriittisesti B. F. Skinnerin behaviorismiin. Kirjan keskeisiä ajatuksia on, että ihmisaivot ovat kasvaneet, että ne ovat rakentuneet aiemmille, primitiivisimmille aivorakenteille ja että nuo rakenteet ovat otsikon "aaveita koneessa". Koestlerin teorian mukaan rakenteet voivat syrjäyttää korkeampia loogisia toimintoja ja ne ovat vastuussa vihasta, suuttumuksesta ja muista tuhoisista impulsseista.
”Virallinen oppi”

Rylen mukaan ”luonnosta ja mielen paikasta on olemassa oppi, joka on laajalle levinnyt ajattelijoiden keskuudessa ja jonka suurin osa filosofeista, psykologeista ja uskonnollisista opettajista pääosin hyväksyy. Vaikka he myöntävät siinä tiettyjä teoreettisia ongelmia, he ovat taipuvaisia olettamaan, että ne voidaan voittaa ilman suuria muutoksia teorian rakennelmaan”. Ryle uskoo, että opin keskeiset periaatteet ovat perusteiltaan vääriä ja ristiriidassa ruumiin kanssa, samoin kuin sen kanssa, mitä tiedämme mielestä. ”Henkisesti rajoittuneita ja sylilapsia lukuun ottamatta jokaisella ihmisellä on ruumis ja mieli. Ruumis ja mieli on tavallisesti valjastettu yhteen, mutta ruumiin kuoltua perinne katsoo, että mieli jatkaa olemassaoloaan ja toimintaansa. Virallisen opin mukaan jokaisella ihmisellä on suora ja muuttumaton ymmärrys. Tietoisuudessa, tajunnassa ja itsehavainnoinnissa hän saa suoraan ja autenttisesti ilmoituksia mielen toiminnan nykyisistä tiloista”.
Yksityinen ja julkinen

Ruumiin toimintoja ja tiloja voi tutkia tarkastelemalla ulkopuolelta. Siten ihmisen fyysinen elämä on yhtä julkista kuin eläinten. Mutta mieli ei ole tilassa, eivätkä mielen toiminnot noudata mekaanisia lakeja. Tarkkailijat eivät voi havaita mielen tapahtumia, vaan ne ovat yksityisiä. Ihminen elää siten kahta rinnakkaista elämää, joista toinen on julkista ja koostuu siitä mitä ruumiille sen sisällä tapahtuu. Toinen, yksityinen, muodostuu taas siitä mitä tapahtuu mielelle ja mielen sisällä.
Rylen arviointi opista

Rylen pääargumentti on, että puhuttaessa mielestä ja ruumiista dualistin tavoin, syyllistytään kategoriavirheeseen. Ryle pyrkii osoittamaan, että esitetty "virallinen oppi" on väärä kokonaisuudessaan, ei yksityiskohdissaan vaan periaatteessa, osoittamalla, että se on seurausta kahden loogisen tyypin tai kategorian sekoittamisesta, vaikka ne eivät ole yhteensopivia. Hänen mukaansa oppi esittää mielen toiminnot yhteen kategoriaan kuuluvina, vaikka ne todellisuudessa kuuluvat toiseen kategoriaan. Siksi oppi on hänen mielestään vain filosofinen myytti.